Prvou možnosťou je vhodná vlasová kozmetika proti vypadávaniu vlasov, ako sú šampóny, aktivátory rastu a kozmetika s kofeínom. To patrí medzi najjednoduchšie zmeny, ktoré možno vyskúšať kedykoľvek. Ak je na vine predovšetkým nedostatok vlasom prospešných látok zo stravy, ďalšou možnosťou sú úpravy jedálnička a vitamíny na rast vlasov. Výhodou vitamínov je, že mnohé z nich zároveň spevňujú nechty alebo pomáhajú k zdravšej pleti. Dôležitú úlohu hrá tiež šetrný styling účesu. V zásade ide o obmedzenia tepelného upravovania, častého farbenia a odfarbovania, ale aj jemnejšiu manipuláciu s vlasmi. Pri hrubom česaní, ťahaní a nosení príliš utiahnutých účesov v nevhodných gumičkách sa zbytočne prichádza o veľa vlasov.